ปลอบใจเพื่อนด้วยตัวเอง ปลอบใจห่างๆ หลีกเลี่ยงการทำให้อีกฝ่ายรู้สึกไม่ดี
การสัมผัสเป็นภาษาสากลและเป็นภาษาแรกของมนุษย์ หากคนที่คุณรักกำลังมีช่วงเวลาที่ลำบาก ให้ใช้การสัมผัสและกอดเขาแน่นๆ มันฟังดูเหมือนไม่มีอะไรแต่สำหรับคนที่กำลังทุกข์หนัก กลัว หรือหงุดหงิดใจ สัมผัสที่อบอุ่นสามารถบรรเทา หรือทั้งช่วยผ่อนคลายยามหัวใจทำงานหนักได้ เนื่องจากการที่สัมผัสช่วยคลายความตึงเครียด ผลการวิจัยจึงแสดงให้เห็นว่าการกอดเพื่อนสามารถลดความเสี่ยงต่อความเจ็บป่วยได้ด้วย  ถามอีกฝ่ายก่อนเพื่อให้แน่ใจว่าการกอดเป็นวิธีที่เพื่อนสะดวกใจ คนบางคนอาจไม่ชอบให้ทำแบบนี้ กอดเพื่อนให้แน่นดีและลูบหลัง หากเพื่อนร้องไห้ ปล่อยให้เขาร้องใส่คุณไป หากคุณสังเกตเห็นว่าคนที่คุณรักพยายามมากเหลือเกินที่จะข่มอารมณ์ตัวเองไว้ ให้บอกเพื่อนว่ามันโอเคที่จะแสดงอารมณ์ออกมา คนมากมายรู้สึกผิดที่จะแสดงอารมณ์ไม่ดีๆ ออกมา ขณะที่คนอื่นๆ ก็เกรงว่าตัวเองจะถูกคนมองว่าเป็นคนที่ “คุมสติ” ไม่ได้ บอกเพื่อนว่าคุณต้องการทำให้เธอรู้สึกอย่างที่รู้สึกจริงๆ และคุณจะไม่ตัดสินเธอถึงเธอจะรู้สึกเช่นนั้น  พูดประมาณว่า “ดูเหมือนเธอจะมีช่วงเวลาที่ยามลำบากในตอนนี้และฉันอยากให้เธอรู้ว่าฉันอยู่ที่นี่เพื่อรับฟังเธอระบายมันออกมานะ” หรือ “ถ้าอยากจะร้องไห้ก็ร้องเลย” นักจิตวิทยายืนยันว่าการประสบกับอารมณ์ที่ไม่ดีๆ มีความสำคัญมากพอๆ กันกับอารมณ์ในแง่บวก ความรู้สึกไม่ดีๆ สอนอะไรเรามากมายเกี่ยวกับยามสุขและทุกข์อันเป็นธรรมชาติของชีวิต ดังนั้น การแสดงความรู้สึกไม่ดีๆ ออกมา แทนที่จะเก็บมันไว้ อาจเป็นประโยชน์กับสุขภาพจิตโดยรวมของคนเรา เพื่อนของคุณอาจอยากนั่งดูรายการเรียลริตี้อยู่บ้านหรือพลิกอ่านแมกกาซีนกอสซิปไปมา เพื่อนของคุณอาจจะอยากพูดถึงสิ่งที่รบกวนจิตใจเธอหรือเธออาจอยากพูดคุยทุกเรื่องนอกจากเรื่องที่เป็นปัญหา เธออาจอยากไปช้อปปิ้ง หรือแค่งีบหลับ คิดหาเวลาสักสองสามชั่วโมงให้ความสนใจกับเพื่อนที่กำลังมีปัญหาของคุณโดยที่ไม่มีสิ่งใดมารบกวน ไม่ต้องมาโดยมีวัตถุประสงค์จริงจัง แค่มาอยู่กับเพื่อนก็พอแล้ว เพื่อนของคุณอาจไม่ได้อยากจะทำอะไรหรืออาจรู้สึกไม่ไหวที่จะตัดสินใจอะไร อย่างไรก็ดี เตรียมแผนการไว้สักสองสามอย่างก็ดี เผื่อว่าเพื่อนคุณอยากทำอะไรขึ้นมา หากคุณรู้ว่ามีสิ่งไหนที่จะทำให้เพื่อนของคุณยิ้มได้ นำมันมาด้วยจงเข้าใจว่าสิ่งนั้นอาจจะไม่ช่วยให้เธอรู้สึกดีขึ้น แต่เธอจะรับรู้ได้ว่าคุณพยายามทำให้เธอรู้สึกดีขึ้นและเป็นไปได้ที่จะรู้สึกขอบคุณในสิ่งที่คุณทำ เช่น คุณอาจนำผ้าห่มอุ่นๆ มาให้เพื่อนได้นอนห่ม ของที่จะช่วยเบนความสนใจดีๆ อย่างเซ็ตดีวีดีหนังสุดโปรดของคุณ (หากเพื่อนคุณอยากจะดู) หรือไอศกรีมรสโปรดของเพื่อนคุณสักครึ่งแกลลอน เพื่อให้เธอตักกินตอนที่ระบายอารมณ์กับคุณ หากเพื่อนของคุณกำลังโศกหรือหงุดหงิด เธออาจจะไม่มีแรงที่จะทำความสะอาดบ้าน ซื้อของใช้ หรือพาสุนัขออกไปเดิน ให้คุณช่วยเพื่อนทำงานหรือจัดการธุระต่างๆ เหล่านี้ และนั่นอาจช่วยเพื่อนคุณกำจัดความเครียดที่จะตามมาจากกิจธุระเหล่านี้ได้ นอกจากนี้ ให้คิดถึงความเป็นจริงและนำของจำเป็นที่เพื่อนและ/หรือครอบครัวอาจจำเป็นต้องใช้ในช่วงเวลาที่ต้องการความช่วยเหลือเช่นนี้  หรือคุณอาจเรียกหาและถามไถ่ "ฉันรู้ว่าเมื่อมีเรื่องแบบนี้เกิดขึ้น เธออาจไม่มีเวลาที่จะไปซื้อของชำหรือของใช้เข้าบ้าน อยากให้ฉันซื้ออะไรมาให้มั้ย" ลิสต์ของใช้อาจรวมถึงชามใช้แล้วทิ้งและกระดาษทิชชู่หากว่ามันจะช่วยสร้างความบันเทิงให้กับแขก เช่นเดียวกันกับกระดาษเช็ดหน้า และชาสมุนไพร เช่น ชาคาโมไมล์ โทรศัพท์หาเพื่อนและแสดงความเสียใจต่อสิ่งที่เพื่อนกำลังเผชิญ อย่าหงุดหงิดไปหากเพื่อนไม่รับสายทันที เธออาจยังไม่อยากพูดกับใครหรืออาจมีคนที่เธอต้องดูแลเช่นกัน เธอจะติดต่อกลับมาเองเมื่อถึงเวลา ระหว่างนั้นก็ให้แสดงความห่วงใยผ่านข้อความเสียงไปก่อน  ข้อความเสียงของคุณอาจประมาณนี้ “เฮ้ X ฉันเสียใจด้วยจริงๆ กับสิ่งที่เกิดขึ้น ฉันเข้าใจว่าเธออาจจะยุ่งหรือไม่อยากจะพูดอะไรตอนนี้ แต่ฉันอยากจะโทรหาและบอกเธอว่าฉันเป็นห่วงและคอยอยู่ตรงนี้หากเธอต้องการอะไร” คนจำนวนมากไม่รู้ว่าจะพูดอะไรกับเพื่อนที่กำลังโศกหรือหงุดหงิด ก็เลยเลือกไม่พูดอะไร แม้ว่าคุณอาจจะไม่ได้มีคำพูดที่จะช่วยเพื่อนได้ทั้งหมด เพื่อนของคุณจะรู้สึกขอบคุณที่คุณยังคิดถึงเขาและรับรู้ว่าสิ่งที่เธอกำลังเผชิญไม่ใช่เรื่องเล่นๆ หลายครั้ง เมื่อมีใครกำลังโศกเศร้า ผู้คนต่างพูดว่า “หากต้องการอะไรก็โทรหาฉันนะ” แต่เพื่อนของคุณอาจเกรงว่าจะเป็นการรบกวนหากจะต้องโทรหาคุณก็เลยไม่โทรเสียเลย วิธีที่ดีกว่าคือให้บอกให้ชัดเลยว่าคุณจะโทรหาเพื่อนเมื่อไหร่ เพื่อให้เธอรู้ว่าเธอสามารถพึ่งคุณได้เมื่อต้องการการปลอบใจ ทิ้งข้อความหรือคำยืนยันกับเพื่อนว่าคุณจะโทรมาเช็กบ่อยๆ เช่น ลองพูดประมาณว่า “ฉันจะโทรมาเช็กเธอวันอังคารหลังเลิกงานนะ” บางครั้งสิ่งที่คนเราต้องการก็คือการรู้สึกว่ามีคนที่รับฟังเรา ให้ของขวัญชิ้นนี้กับเพื่อนของคุณ รับฟังสิ่งที่เพื่อนพูดอย่างตั้งใจจริง - น้ำเสียง คำพูด และสิ่งที่เพื่อนไม่ได้พูด มีสมาธิและอย่าใจลอย และช่วงที่เพื่อนเงียบ ให้ถามคำถามให้แน่ใจว่าเข้าใจสิ่งที่เพื่อนพูดเพื่อแสดงให้เห็นว่าคุณฟังเขาอยู่ หลังจากที่เพื่อนพูดจบ สรุปสิ่งที่ได้ฟังมาและพูดอะไรที่จะทำให้เพื่อมั่นใจว่าแม้คุณอาจไม่ได้มีคทาวิเศษที่จะเสกคาถารักษาทุกโรคได้ คุณก็ได้รับฟังเพื่อน “แล้ว” และ “จะ” พร้อมเสมอเมื่อเพื่อนต้องการ สำหรับคนบางคน คำพูดอย่าง “ฉันได้ยินว่าเธอเศร้าเรื่อง___ และรู้สึกแย่ที่เธอเจอเรื่องแบบนี้ แต่ฉันหวังว่าเธอจะรู้ว่าฉันอยู่ตรงนี้เพื่อเธอนะ” สามารถช่วยเพื่อนได้มากเหมือนกัน บางทีคุณอาจไปบ้านเพื่อนไม่ได้ แต่คุณยังช่วยให้เพื่อนรู้สึกดีขึ้นได้ - หรืออย่างน้อยก็ช่วยให้อะไรๆ ง่ายขึ้นสำหรับเธอ - โดยการส่งของสองสามอย่างที่เพื่อนคุณอาจต้องการ สิ่งที่คุณจะส่งไปขึ้นอยู่กับสถานการณ์และบุคคล ตัวอย่างเช่น หากเพื่อนของคุณเพิ่งอกหักมา คุณอาจส่งอาหารและแมกกาซีนไร้สาระให้เพื่อนเพื่อให้เธอไม่ต้องคิดถึงปัญหา หากเธอเพิ่งสูญเสียคนที่รักไป คุณอาจจะส่งชุดคำพูดให้กำลังใจหรือข้อคิดดีๆ ทางศาสนา หรือหนังสือที่ว่าด้วยความหวังหลังการสูญเสียให้เพื่อนอ่านก็ได้ รับรู้ว่าต่างคนก็ต่างมีการสนองตอบต่อสถานการณ์ต่างๆ ไม่เหมือนกัน หากคุณเคยผ่านเหตุการณ์แบบเดียวกันกับเพื่อนมา ให้เลี่ยงการพูดว่า “โอ้ พอผ่านไปสักพักมันก็จะไม่แย่ขนาดนั้นหรอก ตอนที่ฉันต้องเจอเรื่องแบบนี้ ฉัน____” เพื่อนของคุณอยากให้มีคนรับรู้ความรู้สึก ไม่ใช่ทำให้มันเบาบางลง คุณควรแสดงอารมณ์ร่วมไปกับเพื่อนแทน ความรู้สึกร่วมกับผู้อื่นเกี่ยวข้องกับการที่คุณรับรู้ความรู้สึกเจ็บปวดของอีกฝ่ายโดยการลองแทนตัวเองเป็นผู้ที่อยู่ในสถานการณ์นั้นแทน หากคุณคิดว่าคุณรู้ว่ามันเป็นยังไง ก็อย่าทำให้มันดูเป็นเรื่องธรรมดา สำหรับเพื่อนคุณ นี่เป็นเรื่องใหม่ สด และเจ็บปวด เพื่อให้การสนับสนุนและความรู้สึกร่วม ลองพูดว่า “ฉันเข้าใจว่าเธอกำลังเจ็บ ฉันหวังว่าฉันจะช่วยอะไรเธอได้บ้าง” ยามที่เห็นคนที่เรารักเจ็บปวด ปฏิกิริยาตอบสนองก็คือรีบหาทางแก้ อย่างไรก็ดี ในบางกรณี ปัจจัยเดียวที่จะลดความเจ็บปวดได้ก็คือ เวลาหรือความหวัง ใช่ คุณอาจรู้สึกไร้ประโยชน์ที่ไม่สามารถให้ความช่วยเหลือที่ช่วยเพื่อนคุณได้จริง แต่เธอจะรู้สึกขอบคุณกับการที่คุณมาอยู่กับเธอมากกว่าคำแนะนำใดๆ ในช่วงเวลาที่ยากลำบาก ผู้คนจะหันพึ่งคำพูดซ้ำซากที่ไม่ช่วยอะไร ซึ่งไม่ได้ทำให้รู้สึกดีแถมจะทำให้สถานการณ์กลับแย่อย่างที่สุด เลี่ยงคำพูดที่ไร้ประโยชน์ ที่ไปหยิบยืมมาจากการ์ดอวยพรเหล่านี้:  ทุกอย่างที่เกิดมีเหตุปัจจัย เวลาจะรักษาแผลเอง มันถูกกำหนดมาแล้ว มันอาจแย่กว่านี้ก็ได้นะ อะไรที่เกิดไปแล้วก็คือเกิดไปแล้ว ยิ่งอะไรๆ เปลี่ยนไป ยิ่งกลายเป็นว่าอะไรๆ ยังเหมือนเดิม สวดมนต์ให้เพื่อนหรือบอกให้เธอลองวิธีนี้ อาจเป็นวิธีที่ดูไม่ได้มีอันตรายใดๆ อย่างไรก็ตาม หากเพื่อนของคุณไม่ได้นับถือศาสนาใดหรือไม่เชื่อในพระเจ้า วิธีที่เกี่ยวกับศาสนาอาจจะไม่ได้ผลก็ได้ พยายามว่าเพื่อนเราเป็นแนวไหนและช่วยเพื่อนด้วยวิธีที่เพื่อนเองก็สบายใจที่จะทำ
กอดเพื่อน ถ้าทำได้. บอกให้เพื่อนอย่าเก็บอารมณ์ไว้. เสนอตัวอยู่กับเพื่อนเพื่อทำอะไรก็ได้. เอาของที่จะช่วยให้รู้สึกดีติดมาด้วย. พร้อมให้ความช่วยเหลือ. พยายามเข้าหา. โทรเช็กเพื่อน. ฝึกการฟังอย่างไตร่ตรอง. ส่งของขวัญให้เพื่อน. อย่าแสร้งทำเป็นเข้าใจ. เก็บคำแนะนำไว้ในใจ. กลืนคำพูดกลวงๆ ซ้ำซากลงคอซะ. ลองถามดูว่าเพื่อนของคุณจะรับวิธีคลายเศร้าด้วยการพึ่งศาสนาได้มากแค่ไหน.
https://www.wikihow.com/Comfort-Someone-When-There-is-Nothing-You-Can-Offer-Except-Solace https://www.wikihow.com/Comfort-Someone-When-There-is-Nothing-You-Can-Offer-Except-Solace https://www.wikihow.com/Comfort-Someone-When-There-is-Nothing-You-Can-Offer-Except-Solace
Offering Solace in Person Offering Solace From Afar Avoiding Being Offensive